**Lisa 1**

***Kutsestandardis kasutatavad terminid***

|  |  |
| --- | --- |
| Abiseade | Põhiseadet teenindav seade (laadur, virnastaja, detaili pööraja jm). |
| CAD *(computer-aided design)* projekteerimine | Raalprojekteerimine. |
| Detail | Toote üksikosa, mis on valmistatud terviklikust materjalitükist (koostamiseta). |
| Etalondetail  | Detaili näidiseksemplar, millega teisi võrreldakse. |
| Furnituur | Mööbli jm toodete valmistamisel ja koostamisel kasutatavad manused (haagid, lukud, käepidemed, hinged, sahtlisiinid, tõmmitsad jms). |
| Kaliiber | Skaalata mõõtevahend, millega kontrollitakse mõõtmeid, kuju ja osade vastastikku asendit. |
| Koost  | Kokkupandud ese või selle koosteosa.  |
| Koostejoonis | Toote üksikosade ühendamise graafiline kujutis. |
| Koostetööd  | Toote või selle koosteüksuse kokkupanek.  |
| Lõikeriist | Materjali töötlemiseks neilt laastu eraldamise teel kasutatav riist. |
| Mõõteriist | Mõõtmisel kasutatav normitud metroloogiliste omadustega tehniline vahend. |
| Pealistamine | Toote või selle detaili pealistusmaterjaliga (nt spooniga) katmine. |
| Puidupõhised materjalid | Materjalid, mille peamiseks koostisosaks on puit. |
| Rakis  | Töötlemist hõlbustav abivahend.  |
| SDS-kaart, ohutuskaart | Dokument, mis annab informatsiooni kasutatava aine/materjali koostise, keemiliste, füüsikaliste ning toksikoloogiliste omaduste, kaitsevahendite, lubatud kontsentratsioonide, tule- ja plahvatusohtlikkuse, esmaabi, keskkonnakaitse, käsitsemise, transpordi ja säilitamise kohta. |
| Seotis | Puitmaterjalist üksikosade liitmisviis. |
| Tehniline dokumentatsioon | Tootmistehnoloogilist protsessi kirjeldavad dokumendid (töökäsk, tööjoonis, tehnoloogiakaart ja juhend jm). |
| Toode | Kasutamisotstarbele vastavaid nõudeid rahuldavate omadustega valmisdetail või ese. |
| Toorik | Töötlemisvarudega detail. |
| Töökoht | Tootmispinna osa sinna paigutatud seadmete ja tööriistadega, kus üks või mitu töölist teevad teatud tööoperatsioone. |
| Tööorgan | Tööpingi või seadme tooriku mehaanilist või lõiketöötlemist teostav seadis või osa. Seadis on konstruktsioonilt terviklik, kuid iseseisvalt mittekasutatav seadme või tööpingi osa. |
| Tööpink | Paikne töömasin, milles toorikuga sooritatakse üks mehaaniline või lõiketöötlustehnoloogiline operatsioon.  |
| Viimistlemine | Toote lõpptöötlemine, millest sõltuvad toote välimus, kasutamisomadused ja vastupidavus. |